CELEX: 32019D2250
Language: fi
Date: 2019-12-19 00:00:00
Title: Neuvoston Täytäntöönpanopäätös (EU) 2019/2250, annettu 19 päivänä joulukuuta 2019, Eurojustin työjärjestyksen hyväksymisestä

30.12.2019   
               
               
                  FI
               
               
                  Euroopan unionin virallinen lehti
               
               
                  L 336/309
               
            
         NEUVOSTON TÄYTÄNTÖÖNPANOPÄÄTÖS (EU) 2019/2250,
         annettu 19 päivänä joulukuuta 2019,
         Eurojustin työjärjestyksen hyväksymisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan unionin rikosoikeudellisen yhteistyön virastosta (Eurojust) ja neuvoston päätöksen 2002/187/YOS korvaamisesta ja kumoamisesta14 päivänä marraskuuta 2018 annetun Euroopan parlamentin ja neuvoston asetuksen (EU) 2018/1727 (1) ja erityisesti sen 5 artiklan 5 kohdan,
         sekä katsoo seuraavaa:
         
                     (1)
                  
                  
                     Eurojustin kollegio, jäljempänä ’kollegio’, hyväksyy Eurojustin työjärjestyksen asetuksen (EU) 2018/1727 mukaisesti. Neuvosto hyväksyy kyseisen työjärjestyksen täytäntöönpanosäädöksillä.
                  
               
                     (2)
                  
                  
                     Kollegio hyväksyi 12 päivänä joulukuuta 2019 asetuksen (EU) 2018/1727 5 artiklan 5 kohdan mukaisesti luonnoksen työjärjestykseksi. Kollegio hyväksyi 16 päivänä joulukuuta 2019 luonnoksen työjärjestyksen 17 artiklassa tarkoitetuksi henkilötietojen käsittelyä ja suojaa koskevaksi erilliseksi työjärjestykseksi.
                  
               
                     (3)
                  
                  
                     Neuvoston olisi hyväksyttävä työjärjestys ja työjärjestyksen 17 artiklassa tarkoitettu henkilötietojen käsittelyä ja suojaa koskeva erillinen työjärjestys.
                  
               
                     (4)
                  
                  
                     Asetus (EU) 2018/1727 ei sido Tanskaa, eikä Tanska sen vuoksi osallistu tämän päätöksen, jolla pannaan täytäntöön asetus (EU) 2018/1727, hyväksymiseen eikä soveltamiseen.
                  
               
                     (5)
                  
                  
                     Asetus (EU) 2018/1727 sitoo Irlantia ja Yhdistynyttä kuningaskuntaa, ja sen vuoksi ne osallistuvat tämän päätöksen, jolla pannaan täytäntöön asetus (EU) 2018/1727, hyväksymiseen ja soveltamiseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Eurojustin työjärjestys ja työjärjestyksen 17 artiklassa tarkoitettu henkilötietojen käsittelyä ja suojaa koskeva erillinen työjärjestys.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 19 päivänä joulukuuta 2019
            
               
                  Neuvoston puolesta
               
               
                  Puheenjohtaja
               
               K. MIKKONEN
            
         
         
            (1)  EUVL L 295, 21.11.2018, s. 138.